



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	                                   Bucureşti, 17 iunie 2014
                                   PL-x 279/2014


RAPORT SUPLIMENTAR
asupra
 proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 279/2014 din 3 iunie 2014 şi înregistrat cu nr.4c-11/630 din 3 iunie 2014.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr. 630 din 28 mai 2014.                                                                                     
Senatul, în calitate de primă Cameră sesizată, a dezbătut şi adoptat proiectul de lege, în şedinţa din data de 3 iunie 2014.

Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat.

Proiectul de lege are ca obiect de reglementare abilitarea Guvernului de a emite ordonanţe în perioada cuprinsă între data încheierii primei sesiuni parlamentare ordinare a anului 2014 şi până la reluarea lucrărilor Parlamentului în cea de-a doua sesiune ordinară a anului 2014. 
Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 

Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. FINANŢE PUBLICE ŞI ECONOMIE;

II. DEZVOLTARE REGIONALĂ, ADMINISTRAŢIE PUBLICĂ;

III. APĂRARE NAŢIONALĂ ŞI AFACERI INTERNE;
IV. SĂNĂTATE, MUNCĂ ŞI PROTECŢIE SOCIALĂ;

V. AGRICULTURĂ ŞI MEDIU;
VI. FONDURI EUROPENE;

VII. JUSTIŢIE;

VIII. EDUCAŢIE ŞI CERCETARE;

IX. TRANSPORTURI ŞI INFRACSTRUCTURĂ;
X. PROROGAREA SAU MODIFICAREA UNOR TERMENE PREVĂZUTE ÎN ACTE NORMATIVE CU PUTERE DE LEGE.
Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2014. Nerespectarea termenului atrage încetarea efectelor ordonanţei.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege supus aprobării în şedinţele din zilele de 3 şi 10 iunie 2014.  
La şedinţă, deputaţii Comisiei juridice, de disciplină şi imunităţi au fost prezenţi conform listei de prezenţă.
Au participat la şedinţa din data de 3 iunie, în calitate de invitaţi, domnul Eugen Nicolicea – ministru delegat şi doamna Cristina Crişu - secretar de stat la Departamentul pentru Relaţia cu Parlamentul şi Informare Publică, doamna Laura Anca Ionescu – secretar de stat la Ministerul Economiei, domnul Ion Ghizdeanu – secretar de stat la Ministerul Finanţelor Publice, doamna Irina Alexe – secretar general adjunct al Ministerului Afacerilor Interne, doamna Sirma Caraman – secretar de stat la Ministerul Dezvoltării Regionale şi Administraţiei Publice, domnul Peter Tamaş Nagy – secretar de stat la Ministerul Agriculturii şi Dezvoltării Rurale, doamna Ionela Dobrică – subsecretar de stat la Ministerul pentru Societatea Informaţională, domnul Adrian Gearâp – secretar de stat la Ministerul Mediului şi Schimbărilor Climatice şi domnul Gabriel Onaca – secretar de stat la Ministerul Fondurilor Europene.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege privind abilitarea Guvernului de a emite ordonanţe, cu amendamentele admise redate în Anexa I şi amendamentele respinse redate în Anexa II la prezentul raport.
Camera Deputaţilor a hotărât, în şedinţa din data de 11 iunie 2014, în temeiul art.70 din Regulamentul Camerei Deputaţilor, republicat, retrimiterea proiectului de Lege privind abilitarea Guvernului de a emite ordonanţe, Comisiei juridice, de disciplină şi imunităţi, în vederea unei noi examinări şi depunerii unui raport suplimentar.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au reexaminat proiectul de lege supus aprobării în şedinţa din 17 iunie 2014.
Membrii Comisiei juridice, de disciplină şi imunităţi au fost prezenţi la şedinţă conform listei de prezenţă.

La dezbaterea proiectului de lege au participat, în calitate de invitaţi, domnul Eugen Nicolicea – ministru delegat şi doamna Cristina Crişu - secretar de stat la Departamentul pentru Relaţia cu Parlamentul şi Informare Publică, domnul Horvath Levente Akoş - secretar de stat - Ministerul Muncii, Familiei, Protecţiei Sociale şi Persoanelor Vârstnice, domnul Liviu Stancu, secretar de stat - Ministerul Justiţiei.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport suplimentar de adoptare a proiectului de Lege privind abilitarea Guvernului de a emite ordonanţe, cu amendamentele noi admise, redate în Anexa I, şi cu amendamentele respinse, redate în Anexa II la prezentul raport.
În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin.(2) din Constituţia României, republicată.
                          PREŞEDINTE,                                     
                     SECRETAR,
                                 LIVIU-BOGDAN CIUCĂ

                      SORIN CONSTANTIN STRAGEA




          

Consilier parlamentar, 









          
Rodica Penescu     









            
ANEXA I

AMENDAMENTE ADMISE

	Nr. crt.
	Text Senat
	Text propus de comisie

(autorul amendamentului)
	Motivare

	1.
	Lege 

privind abilitarea Guvernului de a emite ordonanţe


	Nemodificat
	

	2.
	Art.1. - În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2014, şi până la reluarea lucrărilor Parlamentului în cea de-a doua sesiune ordinară a anului 2014, să emită ordonanţe în domenii care nu fac obiectul legilor organice, după cum urmează:

	Nemodificat


	

	3.
	I.
FINANŢE PUBLICE ŞI ECONOMICE
	1. Titlul pct. I al art.1 se modifică şi va avea următorul cuprins:

I.
FINANŢE PUBLICE ŞI ECONOMIE
Autor:

Comisia juridică, de disciplină şi imunităţi


	

	4.
	1.
rectificarea bugetului de stat pe anul 2014;

	Nemodificat


	

	5.
	2.
rectificarea bugetului asigurărilor asociale de stat pe anul 2014;

	Nemodificat
	

	6.
	3.
reglementarea unor măsuri fiscal-bugetare şi bancare;
	Nemodificat


	

	7.
	4.
modificarea şi completarea Ordonanţei de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.- S.A. în vederea achiziţionării de autoturisme, aprobată cu modificări şi completări prin Legea nr.232/2008, cu completările ulterioare;

	Nemodificat


	

	8.
	5.
măsuri cu privire la supravegherea macroprudenţială a sistemului financiar naţional;

	Nemodificat


	

	9.
	6.
măsuri de punere în aplicare a Regulamentului (UE) nr.648/2012 al Parlamentului European şi al Consiliului din 4 iulie 2012 privind instrumentele financiare derivate extrabursiere, contrapărţile centrale şi registrele centrale de tranzacţii;

	Nemodificat


	

	10.
	7.
măsuri de punere în aplicare a Regulamentului (UE) nr.260/2012 al Parlamentului European şi al Consiliului din 14 martie 2012 de stabilire a cerinţelor tehnice şi comerciale aplicabile operaţiunilor de transfer de credit şi de debitare directă în euro şi de modificare a Regulamentului (CE) nr.924/2009;

	Nemodificat


	

	11.
	8.
măsuri de punere în aplicare a Regulamentului (UE) nr.236/2012 al Parlamentului European şi al Consiliului din 14 martie 2012 privind vânzarea în lipsă şi anumite aspecte ale swapurilor pe riscul de credit;

	Nemodificat


	

	12.
	9.
modificarea şi completarea Ordonanţei de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, aprobată cu modificări  prin Legea nr.301/2011, cu completările ulterioare;

	2. Se elimină.

Autor:

Comisia juridică, de disciplină şi imunităţi 

	

	13.
	10.
reglementări privind standardizarea naţională;

	Nemodificat


	

	14.
	11.
modificarea şi completarea Ordonanţei de urgenţă a Guvernului nr.37/2008 privind reglementarea unor măsuri financiare în domeniul bugetar, aprobată cu modificări prin Legea nr.275/2008, cu modificările şi completările ulterioare;

	Nemodificat


	

	15.
	12.
modificarea şi completarea Ordonanţei de urgenţă a Guvernului nr.26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, aprobată cu modificări şi completări prin Legea nr.16/2013;

	Nemodificat


	

	16.
	13.
modificarea şi completarea legislaţiei în domeniul privatizării;

	Nemodificat


	

	17.
	14.
modificarea şi completarea Ordonanţei de urgenţă a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice „Transelectrica”- S.A. şi la Societatea Naţională de Transport Gaze Naturale „Transgaz”-S.A. Mediaş şi pentru modificarea unor acte normative;

	Nemodificat


	

	18.
	15.
măsuri pentru dezvoltarea infrastructurii de stocare a energiei electrice şi de echilibrare a Sistemului Energetic Naţional, prin construirea şi operarea centralelor hidroelectrice cu acumulare prin pompaj.

	Nemodificat


	

	19.
	-------------------------------------
	3. După poziţia 15 de la pct. I al art. 1 se introduce o nouă poziţie, poziţia 16, cu următorul cuprins:

“16. Reglementări privind transferul fără plată al unor pachete de acţiuni din proprietatea Statului Român şi din administrarea Ministerului Economiei prin Departamentul pentru Energie, în proprietatea privată a unor unităţi administrativ-teritoriale.”

Autor:

Membrii Comisiei juridice (cu excepţia membrilor grupurilor PNL şi PDL)


	“Prin Memorandumul cu tema “Realizarea serviciilor publice de alimentare cu energie termică prin sistem de alimentare centralizată şi energie termică integrat (SACET) în Municipiul Bucureşti şi Municipiul Constanţa”, aprobat de Primul Ministru în şedinţa Guvernului României din data de 27.03.2013 a fost aprobată “Soluţia Reţinută” pentru Municipiul Bucureşti şi respective pentru Municipiul Constanţa (art.4) precum şi etapele, termenele şi responsabilităţile pentru implementarea acesteia. În acest scop se impune adoptarea unei ordonanţe de urgenţă a Guvernului privind transferul a 100% din acţiunile “ELCEN Bucureşti” din proprietatea privată a Statului Român în proprietatea a Municipiul Bucureşti şi a 100% din acţiunile “ELCEN Constanţa” din proprietatea privată a Statului Român în proprietatea privată a Municipiului Constanţa.”

Motivare autor amendament


	20.
	---------------------------------------
	4. După poziţia 16 de la pct. I al art. 1 se introduce o nouă poziţie, poziţia 17, cu următorul cuprins:

„17. modificarea şi completarea Legii nr. 11/1991 privind combaterea concurenţei neloiale, cu modificările şi completările ulterioare, şi a altor acte în domeniul protecţiei concurenţei.”

Autor:

Membrii Comisiei juridice (cu excepţia membrilor grupurilor PNL şi PDL)


	Prin proiectul de ordonanţă propus a fi inclus în Legea privind abilitarea Guvernului de a emite ordonanţe de va îndeplini obiectivul ce a fost înscris printre măsurile de reformă cuprinse în documentele de negociere cu Banca Internaţională pentru Reconstrucţie şi Dezvoltare în vederea încheierii unui nou Development Policy Loan.

Consiliul Concurenţei

	21.
	…………………………………….
	5. După poziţia 17 de la pct. I al art. 1 se introduce o nouă poziţie, poziţia 18, cu următorul cuprins:

18. aprobarea platii unor cotizatii la organisme internationale la care Romania este parte.

Autor:

Comisia juridică, de disciplină şi imunităţi

	

	22.
	……………………………………..
	6. După poziţia 18 de la pct. I al art. 1 se introduce o nouă poziţie, poziţia 19, cu următorul cuprins:

„19. Măsuri de transpunere a prevederilor pachetului de directive europene privind achiziţiile publice – Directiva nr. 2014/24/UE, al serviciilor de apă, energie, transporturi şi servicii poştale – Directiva nr. 2014/23/UE, precum şi Directiva nr. 2014/25/UE privind contractele de concesiune.”

Autor:

Antal Istvan, deputat UDMR


	Motivare autor amendament:

- Este imperios necesară transpunerea prevederilor acestor directive, îndeosebi a Directivei 2014/24/UE privind achiziţiile publice, în vederea alinierii legislaţiei naţionale la cerinţele Uniunii Europene de transparenţă şi eficienţă în administrarea banilor publici, cu efect direct asupra accelerării absorbţiei fondurilor europene, mai ales în perspectiva cadrului financiar 2014-2020.


	23.
	II.
DEZVOLTARE REGIONALĂ, ADMINISTRAŢIE PUBLICĂ

	Nemodificat


	

	24.
	1.
modificarea şi completarea Ordonanţei de urgenţă a Guvernului nr.127/2007 privind Gruparea europeană de cooperare teritorială, aprobată cu modificări prin Legea nr.52/2008;

	Nemodificat
	

	25.
	2.
reglementarea unor măsuri privind construcţiile;

	Nemodificat


	Principalele reglementări în domeniul construcţiilor au fost adoptate prin legi organice – respectiv Legea nr.50/1991 privind autorizarea executării construcţiilor sau Legea nr.10/1995 privind calitatea în construcţii.
Consiliul Legislativ

	26.
	3.
reglementarea unor măsuri privind investiţiile publice finanţate din bugetul de stat;

	Nemodificat


	

	27.
	4.
modificarea şi completarea Ordonanţei de urgenţă a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale, aprobată cu modificări şi completări  prin Legea nr.143/2007, cu modificările şi completările ulterioare;

	Nemodificat


	

	28.
	5.
modificarea şi completarea Legii nr.153/2011  privind măsuri de creştere a calităţii arhitectural-ambientale a clădirilor, cu modificările şi completările ulterioare;

	Nemodificat


	

	29.
	6.
reglementări privind durata unor contracte de închiriere pentru suprafeţe locative cu destinaţia de locuinţe;
	Nemodificat


	

	30.
	7.
modificarea şi completarea Legii nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.


	7. Poziţia 7 de la pct. II al art. 1 se modifică şi va avea următorul cuprins:

7.
modificarea şi completarea Legii nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, precum şi unele măsuri privitoare la republicarea actelor normative.
Autor:

Comisia juridică, de disciplină şi imunităţi


	

	31.
	III.  APĂRARE NAŢIONALĂ ŞI AFACERI INTERNE


	Nemodificat


	

	32.
	1.
stabilirea unor măsuri, precum şi a unor drepturi şi obligaţii ale personalului român trimis în străinătate pentru pregătire în vederea realizării capabilităţii operaţionale aeriene cuprinse în Faza 1 a Etapei de tranziţie iniţială a Concepţiei de realizare graduală a capabilităţii de apărare aeriană în cadrul programului „Avion multirol al Forţelor Aeriene”;

	Nemodificat


	

	33.
	2.
modificarea şi completarea Legii nr.122/2006 privind azilul în România, cu modificările şi completările ulterioare;


	Nemodificat


	

	34.
	3.
modificarea alin.(3) al  art.9 din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare;

	Nemodificat


	

	35.
	4.
reglementări privind încadrarea în muncă şi detaşarea străinilor pe teritoriul României şi pentru modificarea şi completarea unor acte normative privind regimul străinilor în România;

	Nemodificat


	- Ordonanţa de urgenţă a Guvernului nr.194/2002 privind regimul străinilor în România, republicată, cu modificările şi completările ulterioare, conţine dispoziţii cu caracter organic.

Consiliul Legislativ


	36.
	5.
modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare.

	Nemodificat


	

	37.
	IV.
SĂNĂTATE, MUNCĂ ŞI PROTECŢIE SOCIALĂ


	Nemodificat


	

	38.
	1.
modificarea şi completarea Legii farmaciei nr.266/2008, republicată, cu modificările ulterioare;

	Nemodificat


	

	39.
	2.
modificarea şi completarea Legii nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, republicată;

	Nemodificat


	

	40.
	3.
modificarea şi completarea Ordonanţei de urgenţă a Guvernului nr.144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, aprobată cu modificări prin Legea nr.53/2014, cu modificările şi completările ulterioare;

	Nemodificat


	

	41.
	4.
măsuri privind reorganizarea activităţii de plată a beneficiilor de asistenţă socială, precum şi a activităţii de inspecţie socială.

	Nemodificat


	

	42.
	V.
AGRICULTURĂ ŞI MEDIU


	Nemodificat


	

	43.
	1.
modificarea şi completarea Ordonanţei de urgenţă a Guvernului nr.34/2000 privind produsele agroalimentare ecologice, aprobată prin Legea nr.38/2001, cu modificările şi completările ulterioare;

	Nemodificat


	

	44.
	2.
modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru siguranţa alimentelor, aprobată cu modificări şi completări prin Legea nr.215/2004, cu modificările şi completările ulterioare;

	Nemodificat


	

	45.
	3.
modificarea şi completarea Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificările şi completările ulterioare;

	Nemodificat


	

	46.
	4.
modificarea şi completarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările ulterioare;

	Nemodificat


	

	47.
	5.
aprobarea Programului naţional de realizare a perdelelor forestiere pentru protecţia autostrăzilor şi drumurilor naţionale;

	Nemodificat


	

	48.
	6.
modificarea şi completarea Legii nr.191/2012 privind aprobarea Ordonanţei de urgenţă a Guvernului nr.23/2010 privind identificarea şi înregistrarea suinelor, ovinelor, caprinelor, ecvideelor şi  bovinelor.

	8. Poziţia 6 de la pct. V al art. 1 se modifică şi va avea următorul cuprins:

6. modificarea şi completarea Ordonanţei de urgenţă a Guvernului nr. 23/2010 privind identificarea şi înregistrarea suinelor, ovinelor şi caprinelor, precum şi pentru modificarea şi completarea unor acte normative, aprobată cu modificări şi completări prin Legea nr.191/2012.
Autor:

Comisia juridică, de disciplină şi imunităţi

	- Pentru respectarea normelor de tehnică-legislativă şi redarea corectă a titlului ordonanţei de urgenţă

Departamentul Legislativ

	49.
	------------------------------
	9. După poziţia 6 de la pct. V al art. 1 se introduce o nouă poziţie, poziţia 7, cu următorul cuprins:
“7. reglementarea acordării stimulentelor pentru culturile de plante energetice.”

Autor:

Antal Istvan, deputat UDMR


	- În situaţia în care poziţia 7 se aprobă, se impune renumerotarea actualei poziţii 7, aceasta devenind poziţia 8.
Motivare autor amendament:

În circumstanţele actuale ale unei potenţiale crize a energiei la nivelul întregii Europe, a rediscutării conceptului independenţei energetice şi identificării de noi surse pentru producerea ei, propunem adoptarea prin Ordonanţă a prevederilor PL-x nr. 542/2011 privind acordarea de stimulente pentru culturile de plante energetice, astfel încât cultivatorii să poată beneficia de astfel de stimulente începând cu sezonul agricol 2014-2015. În caz contrar, există pericolul ca agricultorii să piardă încă un an în aşteptarea stimulentelor care să contribuie la sporirea ponderii energiei produse din surse regenerabile.



	50.
	-------------------------------
	10. După poziţia 6 de la pct. V se introduce o nouă poziţie, poziţia 7, cu următorul cuprins:

7. reglementarea privind înfiinţarea Autorităţii Naţionale pentru Regimul Vânătorii şi Pescuitului Sportiv.
Autor:

Membrii Comisiei juridice (cu excepţia membrilor grupurilor PNL şi PDL)

 
	

	51.
	VI.
FONDURI EUROPENE


	Nemodificat


	

	52.
	1. modificarea şi completarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, aprobată cu modificări şi completări prin Legea nr.168/2009, cu modificările ulterioare;

	Nemodificat


	

	53.
	2.
modificarea şi completarea Ordonanţei de urgenţă a Guvernului nr.23/2013 privind gestionarea financiară a fondurilor externe nerambursabile aferente Mecanismului financiar al Spaţiului Economic European 2009-2014 şi Mecanismului financiar norvegian 2009-2014, aprobată cu modificări şi completări prin Legea nr.242/2013;

	Nemodificat


	

	54.
	3.
măsuri pentru stimularea absorbţiei instrumentelor structurale în actualul exerciţiu financiar;

	Nemodificat


	

	55.
	4.
măsuri pentru implementarea Fondurilor Europene Structurale şi de Investiţii 2014-2020;

	Nemodificat


	

	56.
	5.
modificarea şi completarea Ordonanţei de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr.142/2012, cu modificările şi completările ulterioare.  

	Nemodificat


	

	57.
	VII. JUSTIŢIE


	Nemodificat


	

	58.
	1.
reglementări privind statutul personalului de probaţiune;

	Nemodificat


	

	59.
	2.
reglementarea unitară a activităţii de administrare şi valorificare a creanţelor provenite din infracţiuni.

	Nemodificat


	Reglementarea prin ordonanţă a Guvernului a statutului personalului de probaţiune este posibilă în măsura în care acestei categorii profesionale nu îi va fi stabilit statutul de funcţionar public cu statut special. Potrivit art.73 alin.(3) lit. j), statutul funcţionarilor publici se reglementează prin lege organică.

Consiliul Legislativ


	60.
	VIII. EDUCAŢIE ŞI CERCETARE


	Nemodificat


	

	61.
	1.
reglementarea unor probleme de conţinut pentru învăţământul preuniversitar;

	Nemodificat


	

	62.
	2.
reglementări în domeniul cercetării ştiinţifice, învăţământului superior şi pentru finanţarea acestor domenii;

	11. Poziţia 2 de la pct. VIII al art. 1 se modifică şi va avea următorul cuprins:
2.
reglementări în domeniul cercetării ştiinţifice, învăţământului superior şi finanţării acestor domenii;
Autor:

Comisia juridică, de disciplină şi imunităţi

	- Pentru exprimare corectă din punct de vedere gramatical.
Departamentul Legislativ

	63.
	3.
reglementări privind asigurarea calităţii în învăţământul superior;

	Nemodificat


	

	64.
	4.
reglementări privind organizarea, funcţionarea şi finanţarea unor structuri din subordinea şi coordonarea Ministerului Educaţiei Naţionale.

	Nemodificat


	

	65.
	IX. TRANSPORTURI ŞI INFRASTRUCTURĂ


	Nemodificat

	

	66.
	1.
măsuri pentru prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov;

	Nemodificat


	

	67.
	2.
măsuri pentru modificarea Regulamentului privind transportul pe căile ferate din România, aprobat prin Ordonanţa Guvernului nr.7/2005, republicată;

	Nemodificat


	

	68.
	3.
modificarea şi completarea Ordonanţei Guvernului nr.21/2011 privind înfiinţarea Autorităţii Metropolitane de Transport Bucureşti, aprobată cu modificări şi completări prin Legea nr.8/2012, cu modificările ulterioare;

	Nemodificat


	

	69.
	4.
modificarea şi completarea Ordonanţei Guvernului nr.81/2000 privind certificarea încadrării vehiculelor rutiere înmatriculate sau înregistrate în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, prin inspecţia tehnică periodică, aprobată cu modificări şi completări prin Legea nr.167/2003, cu modificările şi completările ulterioare;


	Nemodificat


	

	70.
	5.
măsuri pentru aprobarea Master Planului General de Transport în vederea îndeplinirii condiţionalităţii ex-ante necesare aprobării de către Comisia Europeană a fondurilor structurale pentru infrastructura de transport;

	Nemodificat


	

	71.
	6.
măsuri pentru dezvoltarea transportului intermodal în România necesare în vederea accesării de fonduri structurale în perioada de programare 2014-2020;

	Nemodificat


	

	72.
	7.
măsuri pentru eficientizarea utilizării resurselor financiare alocate sectorului de transport feroviar din România, prin modificări ale legislaţiei privind compensarea de la bugetul de stat a transportului feroviar şi a altor acte normative incidente în domeniu;

	12. Poziţia 7 de la pct. IX al art. 1 se modifică şi va avea următorul cuprins:

7.
măsuri pentru eficientizarea utilizării resurselor financiare alocate sectorului de transport feroviar din România, prin modificări ale legislaţiei privind compensarea de la bugetul de stat a transportului feroviar şi ale altor acte normative incidente în domeniu;
Autor:

Comisia juridică, de disciplină şi imunităţi


	- Pentru corectarea erorii gramaticale.

	73.
	8.
măsuri necesare pentru eficientizarea absorbţiei fondurilor structurale din POS Transport, precum şi alte măsuri pentru stabilirea cadrului instituţional pentru perioada de programare 2014-2020;

	Nemodificat


	

	74.
	
	13. După poziţia 8 de la pct. IX al art. 1 se introduce o nouă poziţie, poziţia 9, cu următorul cuprins:

Autor:

Comisia juridică, de disciplină şi imunităţi

“9. măsuri necesare accelerării realizării variantelor ocolitoare a oraşelor şi municipiilor prin predarea administrării lor de la CNADNR către administraţiile publice locale, în scopul accesării de fonduri europene”.

Autor:

Antal Istvan, deputat UDMR


	- Este obligatorie reformularea preambulului, întrucât pct. V al art. 1 reglementează domeniul: Agricultură şi mediu.

- Soluţia legislativă propusă se încadrează tematic în domeniul reglementat la pct. IX, Transporturi şi infrastructură.

- În cazul aprobării amendamentului propus, punctele 9 şi 10 se renumerotează.
Motivare autor amendament:

Prin predarea drumurilor ocolitoare ale oraşelor şi municipiilor din administrarea CNADNR în cea a autorităţilor publice locale, se creează posibilitatea accesării fondurilor europene pentru finanţarea execuţiei lor şi astfel soluţionarea problemei tranzitului traficului greu prin localităţi.



	75.
	9.
reglementarea unor măsuri financiare privind reducerea arieratelor pentru administratorul infrastructurii feroviare.

	14. Poziţia 9 se renumerotează şi devine poziţia 10:

10.
reglementarea unor măsuri financiare privind reducerea arieratelor pentru administratorul infrastructurii feroviare.
Autor:
Comisia juridică, de disciplină şi imunităţi


	Poziţia 9 devine poziţia 10 ca urmare a aprobării amendamentului de la poziţia 9.
Este necesară renumerotarea.

	76.
	----------------------------------------
	15. După poziţia 9 de la pct. IX al art. 1 se introduce o nouă poziţie, poziţia 10, cu următorul cuprins:

11. modificarea si completarea Legii nr.38/2003 privind transportul in regim de taxi si in regim de inchiriere, cu modificarile si completarile ulterioare
Autor:
Membrii Comisiei juridice (cu excepţia membrilor grupurilor PNL şi PDL)


	

	77.
	X. Prorogarea sau modificarea unor termene prevăzute în acte normative cu putere de lege


	Nemodificat


	

	78.
	Art.2. -
În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2014. Nerespectarea termenului atrage încetarea efectelor ordonanţei.


	Nemodificat


	


ANEXA II

AMENDAMENTE RESPINSE

	Nr. crt.
	Text

proiect de lege
	Amendamente propuse

(autorul amendamentului)


	Motivare

	1.
	IV.
SĂNĂTATE, MUNCĂ ŞI PROTECŢIE SOCIALĂ


	1. Se elimină.

Autor:

deputat Gabriel Andronache

	- Adoptarea pct.1 determină încălcarea prevederile art.115 alin.(1) din Constituţia României, republicată, articol conform căruia abilitarea Guvernului se face doar pentru domenii care nu fac obiectul legilor organice.

- Capitolul IV prevede modificarea şi completarea unor acte normative cu caracter organic.



	2.
	1.
modificarea şi completarea Legii farmaciei nr.266/2008, republicată, cu modificările ulterioare;

	2. Se elimină.

Autor:

deputat Gabriel Andronache
	Capitolul IV prevede modificarea şi completarea unor acte normative cu caracter organic.



	3.
	2.
modificarea şi completarea Legii nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, republicată;

	3. Se elimină.

Autor:

deputat Gabriel Andronache
	Capitolul IV prevede modificarea şi completarea unor acte normative cu caracter organic.



	4.
	3.
modificarea şi completarea Ordonanţei de urgenţă a Guvernului nr.144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, aprobată cu modificări prin Legea nr.53/2014, cu modificările şi completările ulterioare;

	4. Se elimină.

Autor:

deputat Gabriel Andronache
	Capitolul IV prevede modificarea şi completarea unor acte normative cu caracter organic.



	5.
	4.
măsuri privind reorganizarea activităţii de plată a beneficiilor de asistenţă socială, precum şi a activităţii de inspecţie socială.

	5. Se elimină.

Autor:

deputat Gabriel Andronache

	Capitolul IV prevede modificarea şi completarea unor acte normative cu caracter organic.



	6.
	Pct. IV
	6. După poziţia 4 de la pct. IV al art. 1 se introduce o nouă poziţie, poziţia 5, cu următorul cuprins:

“5. măsuri privind recuperarea patrimoniului fondului de pensii al cooperaţiei – CASCOM.”

Autor:

Antal Istvan, deputat UDMR


	Motivare autor amendament:

Clarificarea situaţiei fondului de pensii al cooperaţiei, CASCOM, preluat în 1993 de UCECOM în condiţii încă neelucidate în totalitate, ar avea dublu beneficiu:

- repararea unei nedreptăţi la adresa pensionarilor proveniţi din sistemul cooperatist şi,

-  identificarea unei surse de acoperire a deficitului fondului public de pensii.

Motivare respingere:

Se propun reglementării din categoria legilor organice.


	7.
	VII. JUSTIŢIE
2.
reglementarea unitară a activităţii de administrare şi valorificare a creanţelor provenite din infracţiuni.

	7. “1.
reglementarea unitară a activităţii de administrare şi valorificare a creanţelor provenite din infracţiuni, cu excepţia executărilor silite.”
Autor:

deputat Cătălin Theodor Nicolescu
	- Reglementarea, în forma din proiect, afectează dreptul de proprietate şi propune legiferarea în domeniul legilor organice, încălcându-se prevederile art.115 alin.(1) din Constituţia României, republicată, articol conform căruia abilitarea Guvernului se face doar pentru domenii care nu fac obiectul legilor organice.

	8.
	1.
reglementarea unor probleme de conţinut pentru învăţământul preuniversitar;

	8. Se elimină.

Autor:

deputat Gabriel Andronache
	- Adoptarea pct.1 determină încălcarea prevederile art.115 alin.(1) din Constituţia României, republicată, articol conform căruia abilitarea Guvernului se face doar pentru domenii care nu fac obiectul legilor organice.




Consilier parlamentar,          






          

Rodica Penescu   

